На излазу из палате чекао га је бели коњ са царским седлом прекривен прекрасним платном. Ту је Иго сусрео један сасвим други свет. О самој Византији западни витезови су знали мало. Иго је са чуђењем посматрао прекрасне палате, огромне цркве, уређене вртове. Имао је прилику да види и мноштво хришћанских реликвија: секиру којом је Ноје изградио своју барку, уље којим је Марија помазала Исусове ноге, Богородичина хаљина која је 860. године спасила Цариград од руске најезде, свето копље којим је Исус прободен након распећа. Посетио је и цркву Свете Софије.